Ръдиард Киплинг
Молитвата на Мириам Коен

Превод от английски: Стоян Медникаров, —

chitanka.info

От шеметния кръговрат

спаси ни, Отче наш!

И, силни, ще превием врат

пред цар, палач и страж.

Не ни явявай Свойта Мощ,

ни звездната си Рат,

че Смърт е Бранната й нощ

и язвите й — Ад.

Пази зад дверите меха

на крехката ни плът —

че в смъртен трепет е духа

без тленния съсъд.

Закрий от грешния ни мир

делата си свети —

че може друг, лукав кумир

духа да прелъсти.

Да бъде между нас и Теб

завеса над света —

че гръм за нас е Твоят глас

и бяс — Благодатта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.